Bobby Charlton

**Robert Charlton** (1937–2023) var en britisk fotballspiller. Hans posisjon på banen var midtbanespiller og ofte tilbaketrukket spiss, og han regnes for å være en av tidenes beste spillere.

Charlton var Knight Bachelor og kommandør av Order of the British Empire.

Han var bror til Jack Charlton.

## Busby-babe
Charlton var allerede som tenåring sett på som et talent, og var ønsket av flere storklubber. Han valgte til slutt å signere for Manchester United, hvor han ble en av de såkalte «Busby Babes». Charlton debuterte for United i 1956 mot Charlton Athletic FC, og ble raskt fast på laget.

Charlton overlevde i 1958 flyulykken som tok livet av åtte av hans lagkamerater, deriblant Tommy Taylor og Duncan Edwards. Charlton pådro seg bare mindre skader i ulykken og var tilbake på fotballbanen noen uker senere.

## Suksess-år
Etter hvert ble han den drivende kraften på Manchester Uniteds midtbane med sine presise langpasninger, og også en meget målfarlig spiller. Fem år etter tragedien i München var han en ledende skikkelse på laget som vant FA-cupen i 1963. I sesongen 1964-65 ble han ligamester med Manchester United, og laget kunne igjen delta i  Europacupen. Det lyktes ikke i 1966 og endte med et tap i semifinalen mot Partizan Beograd.

Charlton ble også etter hvert en nøkkelspiller for . Han spilte totalt 106 A-landskamper, og scoret 49 landslagsmål, noe som var rekord helt til Wayne Rooney overgikk den i 2015. I 1966 var han med på å vinne verdensmesterskapet i fotball, og ble samme år kåret til årets spiller i Europa. Hans eldre bror Jack Charlton, som spilte for Leeds, var også med på VM-laget. I sesongen 1966-67 ble Manchester United igjen ligamester.

## Europa-cupen 1968
I 1968 slo Manchester United ut Real Madrid i semifinalen i Serievinnercupen, og var klar for finalen mot Benfica 29. mai 1968 på Wembley i London. Bobby og Bill Foulkes var de eneste som var igjen fra laget fra 1958. Med to mål, ett av dem var en heading, noe som var sjelden vare fra Charlton og ett fra George Best og det siste fra Brian Kidd, vant han Europacupen med Manchester United. Bobby Charlton mente etter kampen at han var mer utmattet enn lykkelig.

Som Manchester United-spiller vant Charlton tre ligamesterskap, og i 1968 var han med på å vinne Serievinnercupen. Manchester United var det første engelske laget som gikk til topps i denne turneringen. Totalt spilte Charlton 758 kamper, hvorav 606 ligakamper for Manchester United. Ryan Giggs tok over hans rekord med å spille sin kamp nummer 759 for klubben i Champions League-finalen på Luzhniki Stadion Moskva i mai 2008. Charlton scoret også 199 ligamål, noe som per november 2023 fremdeles er klubbrekord for Manchester United.

## Senere år
Charlton forlot United i 1974 og avsluttet ligakarrieren i England hos Preston North End som spillende manager, hvor han bare ble én sesong. Så fulgte et år i Irland hos Waterford og etter fem kamper for tre forskjellige australske lag i 1978 og 1980, var han en periode direktør hos Wigan Athletic, hvor han også var midlertidig manager i 1983. I 1984 kom han tilbake til Manchester United som styremedlem.

I 1994 ble han utnevnt til Knight Bachelor og kunne ta tiltaleformen *[[sir]]*. Han ble innvalgt i English Football Hall of Fame i 2002. Charlton var per 2008 klubbdirektør i Manchester United. I sesongen *2018/2019* var han fortsatt styremedlem i klubben.

## Meritter
**England**
* Verdensmester: 1966
 
**Manchester United**
* Serievinnercupen: vinner i 1968 
* Engelsk ligamester: 1956-57, 1964-65 og 1966-67 
* FA-cupen: vinner 1963

## Referanser


## Eksterne lenker
* 
* 
* 
* 
* 
*  Bobby Charltons profil på united.no